**ა (ა)იპ ბათუმის განათლების განვითარების და დასაქმების ცენტრის**

**დირექტორი მაია ქათამაძე**

**მის: ბათუმი, გამსახურდიას ქ. #13**

**მობ: 593730293**

**ელ.ფოსტა:** [**maya.katamadze@gmail.com**](mailto:maya.katamadze@gmail.com)

**25.08.2022**

*ბათუმის განათლების, განვითარების და დასაქმების ცენტრი არასამთავრობო, არაკომერციული ორგანიზაციაა. ორგანიზაციის მისია ბავშვების, ახალგაზრდების, ქალების და მათ ოჯახების სოციალურ-ეკონომიკური მდგომარეობის გაუმჯობესება, სათემო ჩართულობის ამაღლება და საზოგადოების სრულფასოვან წევრებად ჩამოყალიბების ხელშეწყობაა.*

*ორგანიზაცია მუშაობს შემდეგი მიმართულებით:*

* *სამოქალაქო საზოგადოების განვითარება;*
* *სოციალურად დაუცველ და შშმ ბავშვთა მხარდაჭერის პროგრამა;*
* *ეკონომიკური განვითარების ხელშეწყობა*
* *ჯანსაღი ცხოვრების წესის პროპაგანდა*

შშმ პირთა სრულფასოვანი ცხოვრების უზრუნველყოფისთვის აუცილებელია, რომ მათ ჰქონდეთ დამოუკიდებელი ცხოვრების, განათლების მიღების, შრომისა და დასაქმების ხელშეწყობის საშუალება.

დამოუკიდებელი ცხოვრება მოიცავს შეზღუდული შესაძლებლობის მქონე პირის საზოგადოებრივი ცხოვრების ყველა სფეროში მის სრულყოფილ მონაწილეობას სხვებთან თანასწორად, აგრეთვე სხვადასხვა სახის მხარდამჭერი მომსახურების და საზოგადოებრივი სარგებლობის ობიექტების, ასევე კომუნიკაციის საშუალებების ხელმისაწვდომობას. მისაწვდომობის უფლების რეალიზება უმნიშვნელოვანეს წინაპირობას წარმოადგენს. ერთ-ერთი მთავარი პრობლემა არის ის, რომ ეროვნულ დონეზე არ არის შესწავლილი მისაწვდომობასთან დაკავშირებით არსებული საჭიროებები.

1. **რა შესაძლო ნაკლოვანებები და ხელშემშლელი ფაქტორები არსებობს შშმ პირთათვის დაძლიონ მათ წინაშე წარმოქმნილი ბარიერები, რომლებიც ხელს უშლის და არ აძლევს საშუალებას მიიღონ სათანადო განათლება?**

შშმ პირთათვის გარემოს ხელმისაწვდომობის კუთხით მრავალი მიმართულების გამოწვევები არსებობს. გამოკვეთილია შშმ პირებისთვის გარემოს, ინფორმაციის მიღების, განათლებისა და კომპიუტერულ სისტემებზე ხელმისაწვდომობის პრობლემა.

დღესდღეისობით თანამედროვე მსოფლიო აქტიურად იყენებს ადაპტურ დამხმარე ტექნოლოგიებს, რომელიც ფართო მოხმარებადია შშმ პირების მიერ, რაც ხელსუწყობს მათ დასაქმებას. გაეროს კონვენციის შესაბამისად,შშმ პირებს უფლება აქვთ მიიღონ მონაწილება და იყვნენ სრულყოფილად ჩართულნი საზოგადოებრივ ცხოვრებაში. სახელმწიფო ვალდებულია მოახდინოს მათი თანაბარი შესაძლებლობების უზრუნველყოფა, გარემოზე ხლემისაწვდომობა.

შშმ ბავშვების შესაძლებლობის განვითარებისა და ინდივიდუალობის შენარჩუნების უფლების პატივისცემა ასევე უმნიშვნელოვანესი პრინციპია. სახელმწიფო ვალდებულია ხელი შეუწყოს შეზღუდული შესაძლებლობის მქონე პირთათვის ახალი ინფორმაციის, საკომუნიკაციო ტექნოლოგიებისა და სისტემების, მათ შორის, ინტერნეტის მისაწვდომობას.

*განათლების მიმართულებით სახელმწიფო ვალდებულია, შესაბამისი ეფექტიანი მექანიზმების დანერგვით, შეზღუდული შესაძლებლობის მქონე პირთა საჭიროების შესაბამისი ტექნოლოგიების, ტექნიკისა და საგანმანათლებლო რესურსების გამოყენებით, უზრუნველყოფს ხელმისაწვდომი და ხარისხიანი ინკლუზიური განათლების სისტემის დანერგვა, რომლითაც უზრუნველყოფილი იქნება შეზღუდული შესაძლებლობის მქონე პირის მიერ უწყვეტი განათლების მიღების შესაძლებლობა, საკუთარი პიროვნებისა და შემოქმედებითი უნარების განვითარება და გონებრივი თუ ფიზიკური შესაძლებლობების რეალიზება. ყოველივე აღნიშნულის განსახორციებლად, შშმ პირებს (განსაკუთრებით ბავშვებს) ხშრად საგანმანათლებლო პროცესში აუცილებლად სჭრდებათ დამხმარე ტექნლოგიები, ვინაიდან სტანდარტული საგანმანათლებლო რესურსები, მათი უნარებისთვის გამოსავლენად არ არის შესაბამისი და უჭირთ საგანმანათლებლო პროცესიდან მაქსიმალური შედეგის მიღება. მაგალითად, ადაპტური კლავიატურა შესაძლოა გახდეს საშუალება, რომ შშმ პირი რომელიც ვერ სარგებლობს კალმით და სტანდარტული კლავიატურით, სრულყოფილად ჩაერთოს საგანმანათლებლო პროცესში და ჰქონდეს წვდომა გარემოსთან, კომპიუტერულ სისტემებთან და ა.შ.*

**4. რამდენად აქვთ დამსაქმებლებს გათვალისწინებული შშმ პირთა სპეციფიკა ვაკანსიის გამოცხადებისას? (მაგ: რამდენად აქვთ დამსაქმებლებს იდენტიფიცირებული ისეთი ადგილები, სადაც შესაძლებელია დასაქმდეს შშმ პირი).**

პრობლემები შეინიშნება შშმ პირების დასაქმების და მათთვის ადაპტირებული გარემოს უზრუნველყოფის თვალსაზრისით. საყოველთაო აღწერის შედეგების მიხედვით, საქართველოში შშმ პირების დაქირავებით დასაქმების მაჩვენებელი მხოლოდ 4.8%-ია, რაც არსებული პრობლემის სიმწვავეზე მიანიშნებს. ევროპის განვითარებულ ქვეყნებში არსებული პრაქტიკა ნათლად აჩვენებს შშმ პირების დასაქმების ხელშეწყობის მნიშვნელობის აუცილებლობას, რაც უზრუნველყოფს მათ თვითრეალიზებასა და საზოგადოებრივ ცხოვრებაში ჩართულობას. აქედან გამომდინარე, სახელმწიფოს ერთ-ერთი პრიორიტეტი სწორედ შეზღუდული შესაძლებლობების მქონე პირთა დასაქმება და მათი უნარების საზოგადოებრივი საქმისთვის სასიკეთოდ გამოყენება უნდა იყოს, სამწუხაროდ, არსებული სტატისტიკა ჯერ-ჯერობით ასეთი პოლიტიკის არ არსებობაზე მეტყველებს.

შშმ პირების დასაქმებასთან ხელშეწყობის მიმართულებით სხავდასხავ კვლევების მიხედვით, დამხმარე ტექნოლოგიები მნიშვნელოვან როლს თამაშობს: „დამხმარე ტექნოლოგიები, სწორი შერჩევის და დატრენინგების შემთხვევაში შესაძლოა მისცეს შშმ პირს დასაქმების საშუალება“[[1]](#footnote-1)

შესაბამისად, იმ პრობლემების მოსაგვარებლად, რომელიც დღეს აქვთ შშმ პირებს აჭარის რეგიონში დამოუკიდებელი ცხოვრების, განათლების მიღების, შრომისა და დასაქმების ხელშეწყობის მიმართულებით, აუცილებელია დაინერგოს რეგიონში დამხმარე ტექნოლოგიების ხელმისაწვდომობის საკითხი. „დამხმარე ტექნოლოგიები არის საკვანძო ელემენტი რეაბილიტაციის პროცესში, თუმცა ბევრ ადამიანს არ აქვს წვდომა შესაბამის ტექნოლოგიებთან”[[2]](#footnote-2).დამხმარე ტექნოლოგიები ინოვაციური პროდუქტია საქართველოსთვის, თუმცა მსოფლიოში ფართოდ გამოიყენება შშმ პირების, რეაბილიტაციის ცენტრების,თერაპევტებისა და შშმ პირების ოჯახის წევრების მიერ. დღესდღეისობით არ არსებობს არც სამთავრობო, არც კერძო დონეზე მათი გამოყენების ბაზა აჭარის მასშტაბით. შესაბამისად, მისი დანერგვის და გამოყენების პროგრამაც არ არსებობს არც კერძო, არც სამთავრობო დონეზე. ერთადერთი რაც დამხმარე ტექნოლოგიების დანერგვის ხელშესაწყობის მიზნით მოხდა აჭარის რეგიონში იყო, ჩვენი ორგანიზაციის მიერ განახორციელებული პროექტი. პროექტის ფარგლებში მოხდა დამხმარე ტექნოლოგიების შეძენა და სპეციალისტების გადამზადება. ვმუშაობთ მუნიციპალურ პროგრამებში კანონით მითითებული უფლებების გათვალისწინების რეკომენდაციების პაკეტის შემუშავებასა და პოლიტიკურ გადაწყვეტილების ორგანოებში წარდგენაზე. აქვე ავღნიშნავთ, რომ კვლავ დიდი ძალისხმევაა საჭირო, რომ საფუძვლიანდ და მასშტაბურად მოხდეს დამხმარე ტექნოლოგიების შესახებ ცნობიერების ამღლება, სპეციალისტების გადამზადება - ჩართულობა და მუნუცუპლიტეტების მზაობა მხარდაჭერისთვის. დამხმარე ტექნოლოგიების დანერგვა შშმ პირებს დასაქმების მეტ შესადძლებლობებს მისცემს.

* *აუცილებელია დამხმარე ტექნოლოგიების დანერგვის ხელშეწყობა აჭარის რეგიონში. რეაბილიტაციის სფეროს სპეციალისტების (ოკუპაციური, ენისა და მეტყველების) გადამზადება, ასევე რეგიონში დამხმარე ტექნოლოგიების ხელმისაწვდომობა. შეზღუდული შესაძლებლობის მქონე პირების რეაბილიტაციისა და მოვლის ცენტრებთან განხორციელდეს თანამშრომლობა /ადვოკატირება დამხმარე ტექნოლოგიების რეგიონის მასშტაბით დანერგვის და გამოყენების მიზნით.*

1. **რა ფორმით უნდა გააძლიერონ აღმასრულებელმა ხელისუფლებებმა მუშაობა, რათა უზრუნველყოფილ იქნას შშმ პირთათვის გარემოს ხელმისაწვდომობა თანაბარ პირობებში?**

ბოლო წლებში, აჭარის რეგიონში შშმ პირების მხარდასაჭერად ბევრი ნაბიჯი გადაიდგა სახელმწიფო და თემაზე მომუშავე ორგანიზაციების მხრიდან. შეზღუდული შესაძლებლობების მქონე პირების ასისტენტით მომსახურება, ფსიქიკური ჯანმრთელობის სერვისები, არსებული თავშესაფრები / ზრუნვის მომსახურებები ხანდაზმულებისათვის და შშმ პირებისათვის. მიუხედავად ამისა, ჯერ კიდევ ბევრი პრობლემა მოუგვარებელი რჩება. სახელმწიფოს მხრიდან შშშმ ოჯახთათვის შეთავაზებული მხარდამჭერი მომსახურებები საკმაოდ მწირი და ძნელად ხელმისაწვდომია. 2021 წელს, ჩატარდა ბათუმის სოციალური საჭიროებების და პროგრამების ანალიზი პროექტის „**პარტნიორობა ჩართულობითი პოლიტიკის შესაქმნელად“ფარგლებში (CHCA)** . აღნიშნულ კვლევაში გამოვლინდა (იხ.გვ2 ) ქრონიკული და მწვავე ჯანმრთელობის პრობლემის და მოვლის საჭიროების მქონე პირთა გამოწვევები. სახეზეა არაერთი გამოწვევა, რომელიც აფერხებს შეზღუდული შესაძლებლობის მქონე პირთა დამოუკიდებლობას, მათ მონაწილეობას შრომით ურთიერთობებში, საზოგადოებრივ და პოლიტიკურ ცხოვრებაში. ამავე კვლევის (პ.4.2/5) რეკომენდაციის თანახმად საჭიროა მოხდეს **შშმ პირების ინტეგრაციასა და დასაქმებაზე მიმართული მომსახურებების განვითარება.**

1. The Promise of Assistive Technology to Enhance Work Participation , Alan M. Jette; Physical Therapy, Volume 97, Issue 7, July 2017, Pages 691–692, [↑](#footnote-ref-1)
2. Assistive technology provision: towards an international framework for assuring availability and accessibility of affordable high-quality assistive technology - Luc de Witte, Emily Steel, Shivani Gupta,Vinicius Delgado [↑](#footnote-ref-2)